CELEX: 32013R0740
Language: lv
Date: 2013-07-30 00:00:00
Title: Komisijas Īstenošanas regula (ES) Nr. 740/2013 ( 2013. gada 30. jūlijs ) par atkāpēm no izcelsmes noteikumiem, kas noteikti II pielikumā Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, kuri saskaņā ar kvotām attiecas uz dažiem izstrādājumiem no Kolumbijas

31.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 204/40
            
         KOMISIJAS ĪSTENOŠANAS REGULA (ES) Nr. 740/2013
   (2013. gada 30. jūlijs)
   par atkāpēm no izcelsmes noteikumiem, kas noteikti II pielikumā Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, kuri saskaņā ar kvotām attiecas uz dažiem izstrādājumiem no Kolumbijas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2012. gada 31. maija Lēmumu 2012/735/ES par to, lai Savienības vārdā parakstītu un provizoriski piemērotu Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (1), un jo īpaši tā 6. pantu,
   tā kā:
   
               (1)
            
            
               Ar Lēmumu 2012/735/ES Padome pilnvaroja Savienības vārdā parakstīt Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (“nolīgums”). Saskaņā ar Lēmumu 2012/735/ES šis nolīgums jāpiemēro provizoriski, kamēr nav pabeigtas procedūras tā noslēgšanai. Nolīgumu provizoriski piemēro no 2013. gada 1. augusta.
            
         
               (2)
            
            
               Nolīguma II pielikums attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm. Attiecībā uz vairākiem izstrādājumiem minētā pielikuma 2.A papildinājumā paredzētas atkāpes no izcelsmes noteikumiem, kas minētajā pielikumā paredzēti gada kvotu ietvaros. Tādēļ ir jāizstrādā nosacījumi minēto atkāpju piemērošanai attiecībā uz importu no Kolumbijas.
            
         
               (3)
            
            
               Kvotas, kas noteiktas II pielikuma 2.A papildinājumā, būtu jāpārvalda Komisijai, ievērojot rindas kārtības principu saskaņā ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).
            
         
               (4)
            
            
               Lai izmantotu tiesības uz tarifa koncesijām, būtu jāuzrāda attiecīgs izcelsmes apliecinājums muitas iestādēm, kā paredzēts šajā nolīgumā.
            
         
               (5)
            
            
               Tā kā nolīgumu piemēro no 2013. gada 1. augusta, šī regula būtu jāpiemēro no tās pašas dienas.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Izcelsmes noteikumus, kas izklāstīti 2.A papildinājumā II pielikumam, kurš pievienots Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses (turpmāk “nolīgums”), piemēro to tarifa kvotu ietvaros, kas norādītas šīs regulas pielikumā.
   2. pants
   Lai piemērotu 1. pantā paredzēto atkāpi, pielikumā uzskaitītajiem izstrādājumiem pievieno izcelsmes apliecinājumu, kā noteikts nolīguma II pielikumā.
   3. pants
   Tarifa kvotas, kas norādītas pielikumā, Komisija pārvalda saskaņā ar Regulas (EEK) Nr. 2454/93 308.a līdz 308.c pantu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 21.12.2012., 1. lpp.
   
      (2)  OV L 253, 11.10.1993., 1. lpp.
   
      PIELIKUMS
      
         Kolumbija
      
      Neatkarīgi no kombinētās nomenklatūras interpretācijas noteikumiem izstrādājumu apraksta formulējums uzskatāms vienīgi par informatīvu, preferenču sistēmas apjomu atbilstīgi šim pielikumam nosakot pēc tiem KN kodiem, kas ir spēkā šīs regulas pieņemšanas dienā.
      
                  Kārtas nr.
               
               
                  KN kods
               
               
                  Preču apraksts
               
               
                  Kvotas ilgums
               
               
                  Gada kvotas apjoms
                  (tīrsvars tonnās, ja nav norādīts citādi)
               
            
                  09.7140
               
               
                  3920
               
               
                  Citādas plastmasas plātnes, loksnes, plēves, folijas un lentes, bez porām un kas nav stiegrotas, kārtainas, uz pamatnes vai tamlīdzīgi savienotas ar citiem materiāliem
               
               
                  No 1. augusta līdz 31. jūlijam
               
               
                  15 000
               
            
                  09.7141
               
               
                  6108 22 00
               
               
                  Sieviešu vai meiteņu trikotāžas biksītes un stilbbikses no ķīmiskajām šķiedrām
               
               
                  No 1. augusta līdz 31. jūlijam
               
               
                  200
               
            
                  09.7142
               
               
                  6112 31
               
               
                  Vīriešu vai zēnu trikotāžas peldapģērbs no sintētiskajām šķiedrām
               
               
                  No 1. augusta līdz 31. jūlijam
               
               
                  25
               
            
                  09.7143
               
               
                  6112 41
               
               
                  Sieviešu vai meiteņu trikotāžas peldapģērbs no sintētiskajām šķiedrām
               
               
                  No 1. augusta līdz 31. jūlijam
               
               
                  100
               
            
                  09.7144
               
               
                  6115 10
               
               
                  Trikotāžas elastīgās zeķes (piemēram, zeķes slimniekiem ar paplašinātām vēnām)
               
               
                  No 1. augusta līdz 31. jūlijam
               
               
                  25
               
            
                  09.7145
               
               
                  6115 21 00
               
               
                  Citādas trikotāžas zeķbikses un garās zeķes no sintētiskajām šķiedrām, ar viena pavediena lineāro blīvumu mazāku nekā 67 deciteksi
               
               
                  No 1. augusta līdz 31. jūlijam
               
               
                  40
               
            
                  09.7146
               
               
                  6115 22 00
               
               
                  Citādas trikotāžas zeķbikses un garās zeķes no sintētiskajām šķiedrām, ar viena pavediena lineāro blīvumu vismaz 67 deciteksi
               
               
                  No 1. augusta līdz 31. jūlijam
               
               
                  15
               
            
                  09.7147
               
               
                  6115 30
               
               
                  Citādas sieviešu trikotāžas garās vai pusgarās zeķes ar viena pavediena lineāro blīvumu mazāku nekā 67 deciteksi
               
               
                  No 1. augusta līdz 31. jūlijam
               
               
                  25
               
            
                  09.7148
               
               
                  6115 96
               
               
                  Citādas, trikotāžas, no sintētiskajām šķiedrām
               
               
                  No 1. augusta līdz 31. jūlijam
               
               
                  175
               
            
                  09.7161
               
               
                  7321
               
               
                  Dzelzs vai tērauda apkures un virtuves krāsnis, kamīni un plītis (ieskaitot krāsnis ar iebūvētiem centrālapkures katliem), restes cepšanai, ogļu pannas, plīts degļi, šķīvju sildītāji un tamlīdzīga neelektriska sadzīves aparatūra un tās daļas
               
               
                  No 1. augusta līdz 31. jūlijam
               
               
                  20 000 vienību
               
            
                  09.7162
               
               
                  7323
               
               
                  Galda piederumi, virtuves piederumi vai citi mājsaimniecības priekšmeti un to daļas no dzelzs vai tērauda; dzelzs vai tērauda skaidas; dzelzs vai tērauda kasīkļi, skrāpji vai spilventiņi un cimdi saimniecības piederumu tīrīšanai un pulēšanai un tamlīdzīgi izstrādājumi
               
               
                  No 1. augusta līdz 31. jūlijam
               
               
                  50 000
               
            
                  09.7163
               
               
                  7325
               
               
                  Citādi lietie dzelzs vai tērauda izstrādājumi
               
               
                  No 1. augusta līdz 31. jūlijam
               
               
                  50 000